text: [{"text_idx": "#000003", "text": "Sababootni odeeffannoon sobaa tokko bal\u2019inaan akka faca\u2019u taasisan maalfaadha?"}, {"text_idx": "#000004", "text": "Itoophiyaa Cheek guyyaa kaleessaa \u201codeeffannoon sobaa tokko bal\u2019inaan akka tamsa\u2019uuf/faca\u2019uuf maaltu sababa ta\u2019uu danda\u2019a?\u201d jechuun hordoftoota isaatiif gaafii dhiyeessee ture."}, {"text_idx": "#000005", "text": "Qorannoo yaada ummataa kanaaf namootni 883 deebii kan laatan yemmuu ta\u2019u deebiiwwan bifa filannoon dhiyaatan keessaa: qaamni odeeffannicha qoode beekamaa yoo ta\u2019e yookiin hordoftoota baay\u2019ee kan qabu yoo ta\u2019e kan jedhu %14, odeeffannoon dhiyaate dhimmoota waqtaawoo irratti kan xiyyeeffate yemmuu ta\u2019u kan jedhu %13, odeeffannichi kan arbeeffame fi miira namaa kan tuqu yemmuu ta\u2019u kan jedhu %11, odeeffannichi suuraa fi viidiyoo gulaalameen (doctored) kan deeggarame yemmuu ta\u2019u kan jedhu %5, odeeffannichi miidiyaa irratti yemmuu dhiyaatu kan jedhu %3 kan argatan yemmuu ta\u2019u hundi deebii dha kan jedhu immoo hamma namoota deebii kennan keessaa %54n filatameera."}, {"text_idx": "#000006", "text": "Namootni heddu akka eeranitti carraan dhimmootni olitti eeraman marti odeeffannoon sobaa bal\u2019inaan akka faca\u2019uu taasisuuf qaban olaanaadha."}, {"text_idx": "#000007", "text": "Keessattuu tibba gaaga\u2019amni siyaasaa yookiin hookkarri uumamutti fedhiin taateewwan uumaman beekuuf qabnu daran ni dabala. Fedhii beekuu keenya kana guutuuf immoo miidiyaalee hawaasaa, fuulawwan fi chaanaliiwwan \u2018odeeffannoo irraa argachuu dandeenya\u2019 jennee yaadnu ni mil\u2019anna. Yeroo kanatti adamsitoota cuqaasaa (clickbaits) kunneen mataduree hawwataa barreessuun geessituuwwan (links) akka cuqaasnu barbaadaniif saaxilamuu dandeenya."}, {"text_idx": "#000008", "text": "Adamsitootni cuqaasaa fuulawwan fi chaanaliiwwan miidiyaalee hawaasaa mataduree oduu hawwataa ta\u2019e fi suuraa gulaalame fayyadamuun geessituu akka cuqaasnu ykn viidiyoo bannee akka ilaallu nu affeeranidha. Haa ta\u2019u malee qabiyyeen isaanii mataduree oduu waliin kan wal hin simne, maddi odeeffannichaa kan hin eeramne fi odeeffannoon dhiyaates iddoowwan garagaraatii walitti kan qabamedha."}, {"text_idx": "#000009", "text": "Adamsitootni cuqaasaa Itoophiyaa keessatti Yutuubii irratti baay\u2019inaan kan mul\u2019atan yemmuu ta\u2019u, kaayyoon irra jireessa isaanii lakkoofsa hordoftootaa (subscribers) fi daawwatoota isaanii dabaluun maallaqa argachuu yemmuu ta\u2019u kunneen biroo immoo kaayyoo siyaasa galmaan gahachuuf dhimma itti bahu."}, {"text_idx": "#000010", "text": "Qabiyyeen adamsitoota cuqaasaan qoodaman baay\u2019een isaanii maddi isaanii kan hin eeramne, kan arbeeffaman fi gartummaa ykn loogii kan ofkeessaa qaban ta\u2019anii argamu. Kanaafis babal\u2019achuu facaatii odeeffannoo sobaa fi dogongoraa keessatti gahee olaanaa qabu."}, {"text_idx": "#000011", "text": "Kanaafis odeeffannoowwan chaanaliiwwan Yuutuubii fi marsariitiiwwan adamsitoota cuqaasaa ta\u2019aniin qoodaman amanuu fi deebisnee qooduu keenyaan dura haalaan xiinxaluun barbaachisaadha."}, {"text_idx": "#000012", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000013", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000014", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000015", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman"}, {"text_idx": "#000016", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000017", "text": "Suuraan hiriira magaalaa Ambootti taasifame agarsiisa jechuun qoodamaa jiru dogongora"}, {"text_idx": "#000018", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000019", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]